Die Peter-jasie Patriot - Nommer 46
Ek is op soek na 'n regte egte skottelploegskaarbraai soortgelyk aan die tipe waarop ons jare terug gebraai het voor die skottel gasbraaiers op die toneel verskyn het. Die ou skottels het 3 pote aangesweis gehad en party het nog 'n handvatsel ook gehad wat in die middel vasgedraai het. Word die goed nog gemaak? Indien nie is hier die ideale geleentheid vir 'n tuisbesigheid. In alle geval, ek sal dit waardeer as iemand my kan vertel waar ek so 'n skottelbraai in die hande kan kry. Stuur my ePos sseblief.
Wel, dis tyd dat ek weer een van Minette se artikels plaas. Sy dink seker al dat ek van haar vergeet het, nog nooit gesien nie!
Hier is hy, geniet dit, en stuur asseblief vir Minette terugvoer!
Die artikel is getileld "Magic". Hoeveel van ons soek nie ook daardie 'Magic" van die lewe nie. Ek en Ertjie (dis wat Minette my vrou, Doraan noem) gesels vanmiddag. Ek het vroeg afgetree en ons geniet aftrede. Ons reken toe dat as alles goed gaan het ons ten minste nog 10 goeie jare voor, gaan ons aangaan soos ons nou aangaan of gaan ons probeer om daai "magic" te ontdek. Niks hou ons hier waar ons net suid van Johannesburg woon nie, wat van Kaap toe trek. Doreen wil al die watervalle in die land gaan opsoek en ek wil al die vuurtorings langs ons kus gaan afneem. Ons moet nou net tot die punt kom on iets daaromtrent te DOEN!!!
Ek wens, ek wens…
Vir 'n klomp goed. Om saam met die man in my lewe op sy reise om die aardbol te gaan. Om die wêreld se oë oop te kry. Om 'n huisvrou te wees wat bedags pottebakkers-meesterstukke skep en eksotiese kosse maak. Om 'n alternatiewe geneser te wees. Om 'n klomp goed.
Waar is die magic in die lewe heen? Wat het geword van kleintydse verwondering oor sommer enige iets?
Ek is verslaaf aan Tolkien se wêreld waar ridders en elwe en hobbits die duiwels met swaarde en towerkrag en geloof verdryf. Waar varings en watervalle paleistuine skep en die maanlig 'n anderste silwer skyn.
Ek is verveeld.
Met tegnologiese vooruitgang en die abstrakte woorde van e-posse. Met die alewige geraas en verrotting in die lewe. Met myself. En ek wil nie gaan gym, by die tennisklub aansluit of van voor af leer brug speel nie. Ek wil pret hê, ek wil baie lag en ek wil myself permanent omvou hê met arms en harte vol liefde en lewenslus.
Ek wil nie meer boeke oor kindermolestering, verkragting en die armblankes van toeka se Jo'burgdae lees nie. Ek soek magic! Ek soek hoop!
Hoeveel berigte kan 'n mens oor vigwesies en vigsgevalle en weeskinders en wie weet hoeveel ander in nood skryf?
Almal is depressief, almal is onvergenoegd, almal soek geld. Wie gee nog om, wie stel werklik nog belang?
"Ek wens jy wil ophou kerm en begin werk," skrou die baas oor die rekenaarskerm.
"Ok, ok," gooi ek wal en word deur die skrillende telefoon verder teruggeruk in die wrede realiteit.
"Mêvrou Mênet, dis Albertina," sê die stem aan die ander kant. "Ek wil dankie vir die mense sê. Ons het nuwe klere en slaapgoed vir al die kinders gekry. En baie, baie kos."
Lank nadat sy koebaai gesê het, sit ek nog en peins. Sies vir jou, raas Die Stemmetjie in die binneste.
Sies dat jy ophou glo het.
Daar sit Albertina in 'n eenvertrek blikhuisie en pas 45 weeskinders met raap en skraap op. En nog nooit was sy sonder daai spierwit en breë glimlag nie. Elke keer wanneer ek daar besoek aflê word ek letterlik met oop arms verwelkom, eintlik omsingel, want Albertina is 'n groot vrou met 'n groter hart.
Terwyl ek nog my seëninge sit en tel, lui die telefoon weer.
"Ek gaan trou," jubel my suster uit Pretoria. "En sal jy die strooimeisie wees?" Ek sluk aan die huil wat skielik dwars in my keel kom sit. Want dis my dertigjare babasussie wat sewe jaar gelede haar liefde in 'n verskriklike motorongeluk verloor het. Wat met soveel hartseer en nog meer hoekoms elke dag moes opstaan en net aangaan, want dis mos maar hoe die lewe is?
En toe sy op 'n dag wakker word en besef die beklemming om die hart is weg, was Eugene daar en nou is dit sulke tyd.
Ons praat oor die rokke en die skoene en die venue en die kos. Lag ons besimpeld oor ons weet Moeder gaan soos altyd tevergeefs probeer om ons woeste boskasies met krullers te tem.
Lank nadat sy afgelui het sit ek met 'n droomverlore glimlag en wonder oor die lewe. Met die snaakse, soms seer draaie wat hy met 'n mens maak. Daar is 'n tyd en 'n plek vir alles, sê die Boek. Inderdaad.
En al waarvoor ek nou wens, is dat Ilana en Eugene vir altyd so verlore in die verliefdgeit sal bly soos nou.
Barclaycard is terug, doen aanlyn vir jou kaart aansoek! klik hier
en hy besluit hy moet kyk of hy dit op 'n ander plek ook kan verkoop kry. Hy pak toe sy Cressida stasiewa vol stofsuiers en sê vir een van sy agente hy moet kyk of hy dit op die platteland verkoop kan kry. Die ou is toe daar weg en die eerste dorpie wat hy kry is toe Pofadder.
Hy klop aan die eerste deur en 'n ou tannie maak die deur oop. Die agent sê: "Tannie ek wil jou graag iets wys" Die Tannie nooi hom toe in en sê: "Kom in en sit maar hier in die sitkamer terwyl ek vir ons gaan koffie maak" en sy stap kombuis toe.
Die ou kry so smile op sy gesig en dink by homself vandag verkoop ek die een definitief. Toe die tannie met die koffie kom sê die agent:
"Tannie, kyk wat het daai hondjie gedoen" en hy wys na die plek toe en sê verder: Tannie maar moet jy nie worry nie, as die stofsuier dit nie heeltemal skoon maak nie eet ek dit persoonlik" Die Tannie sit die skinkbord met die koffie neer en vat een lepeltjie suiker en strooi dit oor die hopie wat die hondjie gelos het.
Die agent kyk haar so verbaas aan en vra " Tannie nou hoekom gooi jy suiker op die stront" Die Tannie sê " Boetman dit behoort nou 'n bietjie beter te smaak, jy kan maar begin eet, ons het nie elektrisiteit op Pofadder nie"
Betaal jy dalk teveel vir jou korttermyn versekering? Klik hier vir 'n vinnige gratis aanlyn kwotasie en kyk hoeveel jy kan spaar. Ek het persoonlik R600 per maand gespaar.
Idees vir tuiswerk geleenthede
Klik hier vir meer geldspaar/geldmaak moontlikhede op die internet!!
Hier is nog een van die lipleklekker resepte in Anna Eksteen se resepte eBoek. Klik gerus hier om meer van die eBoeke te lees. 'n Resepte eBoek maak die ideale geskenk, geen posgeld om dit na daardie spesiale persoon selfs in 'n ander land te stuur nie, stuur net per ePos!
3 aartappels, geskil 1 ui
Rasper die aartappel en ui saam. Roer die eier, koekmeelblom, sout, peper en bakpoeier by. Roer die kaas en pietersielie by. Skep lepelsvol van die mengsel in vlak, warm olie en braai dit tot goud bruin aan albei kante. Dreineer dit op kombuispapier.
Die eerste een is nogal oud!
Beroerte - Di sike mak dagga laat rook, en as hy ni self kan rook ni, dan kan 'n ander di rook in zijn mond inblaas tot syn tong los gaan, dan kan hy self rook.
Woorde: DANIE THERON; gewysig: P. MCLACHLAN
Musiek: W. TOLSMA; verwerk: CHRIS LAMPRECHT
Wie laat hom van geen vyand paai? Wie toon hom immer ewe taai?
Die Danville Hulpgroep is nou ook betrokke by die President Kruger Kinderhuis en die Margaretha Ackerman Tehuis asook in Wolmer! Indien enigsins moontlik, verleen asseblief hulp, hulle sal dit vreeslik waardeer!